Kutjern stasjon

Kutjern stasjon er en nedlagt jernbanestasjon på Gjøvikbanen. Den ligger ved banens høyeste punkt, i Gran kommune.

Kutjern hadde status som militært kryssingsspor ved åpningen av Gjøvikbanen i 1902, men dette ble ikke tatt i bruk før i 1908, da det ble opprettet togmeldingsstasjon. Det skal ha vært lasteplass på stedet fra 25. juni 1907. Stortinget besluttet i 1908 å opprette stoppested på visse vilkår. Disse ble imidlertid ikke oppfylt, og stoppestedstatus ble oppnådd først i 1924. Stoppestedet ble oppgradert til stasjon før 1930. Stasjonen ble nedgradert til ubemannet holdeplass i 1966, og holdeplassen ble nedlagt i 1989.

Stasjonsbygningen ble oppført til 1908. Den er siden solgt og er i privat eie. Den brukes som fritidsbolig.

 Kilder 




 Eksterne lenker 

  Arkivnett Oppland 

Kategori:Jernbanestasjoner på Gjøvikbanen
Kategori:Nedlagte jernbanestasjoner i Norge
Kategori:Jernbanestasjoner i Oppland
Kategori:Grans historie
Kategori:Jernbanestasjoner åpnet i 1902
Kategori:Jernbanestasjoner nedlagt i 1989
Kategori:Jernbanebyggverk i Gran